OpenLLM-France/wikimedia huggingface dataset:
# Gabriel Lluelles Rabadà

Gabriel Lluelles Rabadà (Barcelona, 1923 - 2 de desembre de 2012) fou un dissenyador industrial català.
Cursà estudis de delineant projectista industrial mecànic i perit industrial mecànico-elèctric a l'Escola Industrial de Barcelona. Entre el 1947 i el 1962 treballà a Industrias Pimer S.A. com a delineant, cap del Servei Tècnic i després com a director tècnic. Des del 1962 fins al 1970 fou director del Departament de desenvolupament i construcció de Braun Española S.A., la nova empresa sorgida de la fusió d'Industrias Pimer amb Braun AG.
El 1971, després d'un període d'activitat com a dissenyador independent en què treballà per a empreses com Pacar Electrònica o Bettor Dual S.A., s·incorporà a Taurus S.A. com a assessor de disseny i responsable d'una nova línia de productes fins a l'any 1988 en què es jubilà. Durant tots aquests anys col·labora amb l'ADI-FAD, el BCD i l'ADP per a la promoció del disseny industrial. Els seus dissenys han estat guardonats en nombroses ocasions i han estat inclosos en nombroses exposicions i col·leccions de disseny.
Entre els seus productes destaca la batedora elèctrica Minipimer MR1 (1959), les batedores-trituradores Bipimer 8P53 (1960) i Minipimer MR2 (1964) o l'espremedora Citromatic MPZ-2 (1970).

## El Minipimer

El Minipimer és un batedor de braç dissenyat per Gabriel Lluelles el 1959mentre treballava a l'empresa Pimer, acrònim de Pequeñas Industrias Mecánico-Eléctricas Reunidas, empresa dedicada a la fabricació de petits electrodomèstics, posteriorment absorbida per Braun GmbH.

## Referències

* ↑ Mor Gabriel Lluelles, l'inventor del Minipimer Arxivat 2012-12-09 a Wayback Machine. Disseny Hub Barcelona
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 15 abril 2012].
* ↑ «GABRIEL LLUELLES, INVENTOR DEL MINIPIMER, A LA SECCIÓ “VISIONS DE CATALUNYA” A ELS MATINS DE TV3.», 01-10-2013. Arxivat de l'original el 2022-01-02. [Consulta: 2 gener 2022].
* ↑ «La historia del Exprimidor Braun Citromatic - Nacho MG» (en castellà), 22-04-2024. [Consulta: 1r octubre 2024].
* ↑ https://www.elperiodico.cat/ca/opinio/20080120/una-estatua-al-minipimer-14750
* ↑ «Inventari - Capítol 7: l'interpretador d'ones, el minipimer i la televisió». [Consulta: 2 gener 2022].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# Dr. Cyclops

Dr. Cyclops és una pel·lícula estatunidenca dirigida per Ernest B. Schoedsack el 1939, estrenada el 1940.

## Argument

Des de fa dos anys, el doctor Thorkel porta misterioses recerques sobre l'estructura molecular, en un laboratori en el fons de la jungla amazònica. Un col·lega, el doctor Bulfinch, arriba dels Estats Units per secundar-lo, ajudat per la doctora Mary Robinson i per l'enginyer de mines Bill Stockton. El miner Steve Baker els guia fins al laboratori de Thorkel. Aquest, reticent a lliurar el resultat dels seus treballs, els revela no obstant això el descobriment sobre el terreny d'un ric jaciment d'urani, del qual ha pogut extreure radi, indispensable pel funcionament del seu invent, una màquina destinada a reduir la talla dels éssers vius. Després de diversos tests sobre animals, queda experimentar l'artefacte sobre humans...

## Repartiment

* Albert Dekker: Dr. Thorkel
* Thomas Coley: Bill Stockton
* Janice Logan: Dr. Mary Robinson
* Charles Halton: Dr. Bulfinch
* Victor Kilian: Steve Baker
* Frank Yaconelli: Pedro
* Paul Fix: Dr. Mendoza
* Frank Reicher: Professor Kendall

## Nominacions

* 1941. Oscar als millors efectes visuals per Farciot Edouart i Gordon Jennings.
# Torres d'en Lluc

Ses Torres d'en Lluc són restes arqueològiques d'una antiga fortificació situades al cap d'Albarca a l'extrem septentrional de la parròquia de Sant Mateu d'Albarca de Sant Antoni de Portmany a l'illa d'Eivissa. El 1994 el consell insular va organitzar una primera campanya d'excavació. No s'han trobat gaire artefactes que permetin una datació més precisa, entre la antiguitat tardana i els primers segles després de la conquesta catalana.
A mitjan tram d'una escarpada costa que uneix Santa Agnès i Sant Mateu s'arriba al jaciment arqueològic de ses Torres d'en Lluc, pròxim als penya-segats de Cala d'Albarca. Aquest misteriós assentament, que els historiadors només han pogut datar en un període que abasta des dels temps paleocristians a l'alta Edat Mitjana, està integrat per dues antigues torres de planta ovalada i un tram de muralla que les uneix.
El conjunt dels quals se'n conserven uns 99,5 m, formava part d'una fortalesa de majors dimensions, encara que es desconeix amb exactitud per què va ser construïda. La dimensió original ni el nombre de torres són difícils de precisar, per l'erosió del terreny.
De les dues torres només queda la base. La primera, de majors dimensions, està situada a l'esquerra dels murs de pedra que avui envolten el conjunt i que probablement van ser construïts per algun pagès que va conrear aquesta zona o criar aquí bestiar. Ofereix un paisatge sublim. Està unida a la segona torre mitjançant un llarg tram de muralla, de més d'un metre d'ample, que travessa els bancals en perpendicular. Al peu d'aquestes parets de pedra se situa l'altra torre, més petita però que conserva una major altura en els seus murs. Des d'aquesta es contemplava Cala d'Albarca.

## Vegeu també

* Torres de defensa a les Pitiüses

## Referències

* ↑ Ramon Torres, Marí Tur i Garrido, 1995, p. 15.
* ↑ «Ses Torres d'en Lluc». Ajuntament de Sant Antoni de Capmany, 30-06-2012. Arxivat de l'original el 2021-12-25. [Consulta: 25 desembre 2021].
* ↑ Ramon Torres, Marí Tur i Garrido, 1995, p. 25.
* ↑ Ramon Torres, Marí Tur i Garrido, 1995, p. 30.
* ↑ Ramon Torres, Marí Tur i Garrido, 1995, p. 23.

## Bibliografia

* Ramon Torres, Joan; Marí Tur, Joan; Garrido, C. Ses Torres d'en Lluc (Eivissa). Eivissa: Consell Insular d'Eivissa i Formentera, 1995. ISBN 84-88018-06-1.
# Torres de Albarracín

Torres d'Albarrasí (català), Torres d'Albarrazín (aragonès), Torres de Albarracín (castellà) és un municipi d'Aragó situat a la província de Terol i enquadrat a la comarca de la Serra d'Albarrasí.
# Torres Wignacourt

Les Torres Wignacourt és una sèrie de fortificacions o torres de defensa de l'illa de Malta, construïdes per l'Orde de Sant Joan de Jerusalem.
Les primeres torres foren construïdes sota la promoció del Gran Mestre, Alof de Wignacourt. Es van construir set torres de les quals només se n'han conservat cinc.
A diferència de les Torres Lascaris o les Torres de Redín, aquestes són alguna cosa més que simples talaies de vigilància. Eren petites fortaleses que protegien trams de costa vulnerables.
Les cinc torres que queden d'aquest estil són:
* Torre de Sant Llucià
* Torre de Sant Tomàs
* Torre de la Badia de Saint Paul
* Torre de Santa Maria
* Torre de Santa Àgata
La Torre de Santa Àgata no és estrictament una torre Wignacourt, ja que fou construïda pel mestre Jean de Lascaris-Castellar seguint el patró de l'estil Wignacourt.
Les torres que es van destruir són:
* Torre Marsalforn
* Torre de Santa Maria delle Grazie
# Gens Carvília

La gens Carvília (en llatí Carvilia gens) era una gens romana d'origen plebeu que es va distingir en temps de les guerres samnites. El primer membre de la família que va arribar al consolat va ser Espuri Carvili l'any 293 aC que va adquirir l'agnomen de Màxim que després va seguir usant la família.
Altres membres destacats van ser:
* Luci Carvili, tribú de la plebs el 212 aC.
* Espuri Carvili, tribú de la plebs el 212 aC.
* Espuri Carvili, militar romà.
* Gai Carvili, militar romà.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 617.
# Galeria Louise Leiris

La Galeria Louise Leiris, oficialment i en francès, Galerie Louise Leiris va ser una galeria d'art ubicada a París inaugurada per Daniel-Henry Kahnweiler el 1920.
Abans del 1941, l'empresa era coneguda com a Galerie Simon (1920-1940), anomenada així arran del nom del soci de Kahnweiler, André Simon, i estava ubicada al número 29 de la rue d'Astorg.
Però de fet, el precursor d'aquesta galeria i de la Galeria Simon era la Galerie Kahnweiler, oberta el 22 de febrer del 1907 al carrer de Vignon 8 i que va perviure fins al 1914 i la Primera Guerra Mundial, quan se li va confiscar tot el material com a "bens enemics" i el galerista va exiliar-se a Suïssa fins al 1920, quan tornà a París i obrí la Galeria Simon.
El 1941, el negoci va ser traspassat a Louise Leiris (nascuda Louise Godon, 1902-1988), la fillastra de Kahnweiler, casada amb Michel Leiris, qui la va comprar per permetre en Kahnweiler eludir les lleis sobre la propietat jueva després de l'ascens del Govern de Vichy a França durant la Segona Guerra Mundial, i li va canviar el nom.
La galeria és coneguda per ser un dels llocs on es va exposar i vendre l'obra d'artistes destacats del segle XX com ara Pablo Picasso. Una de les obres que s'hi van exposar van ser Las Meninas, exposada per primera vegada al públic en aquesta galeria el 1959.
La galeria va funcionar durant diverses dècades. Com a Galeria Simon des del 1920 al 1940, i com a Galeria Leiris des del 1941 fins com a mínim el 2017.

## Referències

* 1 2 3 4 5 «Daniel-Henry Kahnweiler: marxant i editor». Museu Picasso de Barcelona. [Consulta: 25 març 2023].
* 1 2 3 4 5 Dossier de Premsa, «Daniel-Henry Kahnweiler: marxant i editor» (en català), Museu Picasso de Barcelona, 2023. [Consulta: 25-03-2023].
* 1 2 3 Museu de Belles Arts de Boston: Head of a Woman (1909) by Pablo Picasso, provenance notes Arxivat 2007-03-06 a Wayback Machine.
* ↑ Biografia oficial de Françoise Gillot
* ↑ Piguet, Philippe. «https://www.universalis.fr/encyclopedie/louise-leiris/ LEIRIS LOUISE (1902-1988)]» (en francès). Encyclopædia Universalis [en ligne]. [Consulta: 25 març 2023].
* 1 2 Castro, Maria. «Leiris, Julien Michel and Louise» (en anglès). The Modern Art Index Project. The Metropolitan Museum of Art, 01-07-2017. [Consulta: 25 març 2023].
* ↑ Cartell de la inauguració a la col·lecció permanent del MoMA

## Bibliografia

* Leiris, Michel. Picasso, Les Menines 1957. (en francès). París: Galerie Louise Leiris, 1959.

## Enllaços externs

* «Daniel-Henry Kahnweiler: marxant i editor» (en català), Museu Picasso de Barcelona, 2023.
* Dossier de Premsa, «Daniel-Henry Kahnweiler: marxant i editor» PDF, (en català), Museu Picasso de Barcelona, 2023.
* «Leiris, Julien Michel and Louise», The Modern Art Index Project, Maria Castro, The Metropolitan Museum of Art, 07-2017.
# Discografia oficial de The Beatles

Heus aquí la discografia oficial de The Beatles:

## Àlbums

* Please Please Me (1963-03-22)
* With The Beatles (1963-11-22)
* A Hard Day's Night (1964-07-10)
* Beatles for Sale (1964-12-04)
* Help! (1965-08-06)
* Rubber Soul (1965-12-03)
* Revolver (1966-08-05)
* Sgt. Pepper's Lonely Hearts Club Band (1967-06-01)
* Magical Mystery Tour (1967-12-08)
* The Beatles (1968-11-22)
* Yellow Submarine (1969-01-17)
* Abbey Road (1969-09-26)
* Let It Be (1970-05-08)

## Singles

* Love Me Do / P.S. I Love You (1962-10-05)
* Please Please Me / Ask Me Why (1963-01-11)
* From Me To You / Thank You Girl (1963-04-11)
* Do You Want To Know A Secret? / Thank You Girl (1963-08-11)
* She Loves You / I'll Get You (1963-08-23)
* I Want To Hold Your Hand / This Boy (1963-11-29)
* Can't Buy Me Love / You Can't Do That (1964-03-20)
* A Hard Day's Night / Things We Said Today (1964-07-10)
* I Feel Fine / She's A Woman (1964-11-27)
* Ticket To Ride / Yes It Is (1965-04-09)
* Help! / I'm Down (1965-07-23)
* Day Tripper / We Can Work It Out (1965-12-03)
* Paperback Writer / Rain (1966-06-10)
* Yellow Submarine / Eleanor Rigby (1966-08-05)
* Penny Lane / Strawberry Fields Forever (1967-02-17)
* All You Need Is Love / Baby You ' re A Rich Man (1967-07-07)
* Hello Goodbye / I Am The Walrus (1967-11-24)
* Lady Madonna / The Inner Light (1968-03-15)
* Hey Jude / Revolution (1968-08-30)
* Get Back / Don't Let Me Down (1969-04-11)
* The Ballad Of John And Yoko / Old Brown Shoe (1969-05-30)
* Something / Come Together (1969-10-31)
* Let It Be / You Know My Name (Look Up The Number) (1970-03-06)

## Recopilatoris

* A Collection of Beatles' Oldies (But Goldies!) (1966)
* (19/04/1973) The Beatles / 1962-1966 (el disc vermell)
* (19/04/1973) The Beatles / 1967-1970 (el disc blau)
* (07/06/1976) Rock'n'Roll Music
* (21/10/1977) Love Songs
* (08/03/1988) Past Masters Vol. 1
* (08/03/1988) Past Masters Vol. 2
* (30/11/1994) Live At The BBC
* (21/11/1995) Anthology 1
* (18/03/1996) Anthology 2
* (28/10/1996) Anthology 3
* (13/09/1999) Yellow Submarine Songtrack
* (13/11/2000) 1
* (17/11/2003) Let It Be... Naked
* (15/11/2004) The Capitol Albums Vol. 1
* (20/11/2006) Love
# Discografia de Tokio Hotel

Aquí sota s'inclou la discografia del grup Tokio Hotel:

## Singles

* 2005: Durch den Monsun ("A través del monsó")
* 2005: Schrei ("Crida")
* 2006: Rette mich ("Salva'm")
* 2006: Der letzte tag ("L'últim dia") + bonus track "Wir Schliessen uns ein" ("Ens tanquem")
* 2007: Übers ende der welt ("Sobre la fi del món") + bonus track "Hilf mir fliegen" ("Ajuda'm a volar")
* 2007: Spring nicht ("No saltis") en tres versions diferents
* 2007: Monsoon ("Monsó") (versió anglesa de "Durch den Monsun") + bonus track "Black" (versió anglesa d'"Schwarz" ("Negre"))

## Àlbums

* 2005: Schrei ("Crida")
* 2006: Schrei: so laut du kannst ("Crida tan fort com puguis")
* 2007: Zimmer 483 ("Habitació 483")
* 2007: Scream ("Crida") (recopilació dels seus dos primers cds, en anglès)
* 2007: Room 483 ("Habitació 483") (versió venuda a Alemanya d'"Scream")

## DVDs

* 2005: Leb' die Sekunde (behind the scenes) ("Viu al segon")
* 2006: Schrei-Live ("Crida en directe")
* 2007: Zimmer 483 live - Europe tour (Habitació 483- Tour per Europa)
* 2008: Caught on Camera

## Referències

* ↑ «Tokio Hotel» (en anglès). [Consulta: 2 gener 2023].
# EA Sports

EA Sports és un nom comercial usat per Electronic Arts des de 1993 per distribuir videojocs d'esports. Inicialment Electronic Arts va utilitzar el nom de "EA Sports Network" (EASN) com una estratègia per imitar les xarxes d'esports de la vida real, amb fotos i suport de comentaristes reals com Ron Barr i John Madden. No obstant això, aviat va créixer per tornar una sub-etiqueta, llançant jocs com FIFA, FIFA Manager, NHL, Madden NFL, Rugby 2008 i NCAA Football.

## Vegeu també

* 2010 FIFA World Cup.

## Enllaços externs

* EA Sports
# Trobada internacional de micromineralogia i sistemàtica mineral

La Trobada internacional de micromineralogia i sistemàtica mineral és una cita mineralògica organitzada pel Grup Mineralògic Català amb l'Ajuntament de Camprodon i amb la col·laboració de l'Association Française de Microminéralogie, l'Associazione Micromineralogica italiana, el Gruppo Mineralogico Cremonese, el Gruppo Orobico Minerali, l'Association des Micro Monteurs de Minéraux de Montigny-le-Tilleul, la Mineralogical Society of Antwerp i la Sociedad Murciana de Mineralogía, que es celebra bianualment a Camprodon.
Es va començar a celebrar l'any 2016, i és una trobada enfocada a promocionar les relacions científiques-culturals entre col·leccionistes de microminerals d'arreu d'Europa, així com donar a conèixer els minerals a la societat. L'activitat principal és l'intercanvi de microminerals, però també s'organitzen tallers d'iniciació als minerals per a la mainada. Hi assisteixen aficionats procedents de França, Itàlia, Alemanya, Catalunya, i de la resta de l'Estat. Es combina habitualment amb una visita a la mina de Les Ferreres.

## Referències

* ↑ «Propostes Joves per aquest cap de setmana del 19 al 21 d’abril de 2024». Ajuntament de Camprodon, 18-04-2024 [Consulta: 28 abril 2024].
* ↑ «Primera trobada de mineralogia de Catalunya». Xip TV / Televisió del Ripollès, 18-04-2016 [Consulta: 19 novembre 2017].
* ↑ «Camprodon tanca una mina perquè s'emporten els minerals». Diari de Girona, 16-04-2016 [Consulta: 19 novembre 2017].
* ↑ «II Trobada Interpirenaica de Micromineralogia i Sistemàtica Mineral». GMC, 21-05-2017. [Consulta: 28 abril 2024].
# Edom (Europa)

* Per a altres significats, vegeu «Edom (desambiguació)».
Edom és la denominació hebrea emprada pels jueus en època medieval per designar els territoris cristians situats entre el Pirineu i Sefarad.
L'extensió i els límits d'aquests territoris no es coneixen amb precisió, si bé probablement aquests devien variar al llarg de l'edat mitjana a conseqüència de l'expansió dels cristians cap al sud de la península Ibèrica. Els jueus catalans consideraven que el sud del territori català era Sefarad, és a dir l'Àndalus. Els jueus andalusins, per la seva banda, entenien que Edom formava part de Tsarefat, això és, la terra dels francs.

## Mira també

* Jueus catalans
* Judeocatalà

## Referències

* ↑ Garcia-Arbós, Salvador «Els jueus catalans». Presència, 1985, 2010. Arxivat de l'original el 2013-12-17 [Consulta: 7 desembre 2013].
* ↑ Feliu, Eduard «Algunes puntualitzacions sobre diversos aspectes de la història dels jueus a la Catalunya medieval». Catalan Historical Review, 2009, pàg. 175-190. Arxivat de l'original el 2013-12-12. DOI: 10.2436/20.1000.01.31 [Consulta: 7 desembre 2013].
# GE Aviation

GE Aviation és una filial de General Electric amb seu a Evendale (Ohio), als afores de Cincinnati. Es tracta d'un dels principals fabricants de motors d'aviació, que ofereix per a la majoria d'avions de passatgers. Forma part del conglomerat General Electric, una de les empreses més grans del món. Fins al setembre del 2005 era coneguda com a General Electric Aircraft Engines (GEAE). Els seus principals competidors són Rolls-Royce i Pratt & Whitney. GE ha format dues aliances d'empreses amb la companyia francesa Safran Aircraft Engines: CFM International i CFM Materials.

## Productes

* General Electric GE4 (1967)
* General Electric CF6 (1971)
* General Electric CF34 (1982)
* General Electric GE90 (1993)
* General Electric GE9X (2016)

## Referències

* ↑ "GE Aviation: History Arxivat 4 October 2013$^{[Datemismatch]}$ a Wayback Machine.
# GFA

GFA té els següents significats:
* Partit d'Alliberament Assiri (del seu nom en siríac Gabo d-Furqono d-Assyria), partit polític assiri
* Grup per a la filogènia de les angiospermes, grup científic especialitzat en la sistemàtica de les plantes amb flors
* Acord de Divendres Sant (del seu nom en anglès Good Friday Agreement), acord per resoldre el conflicte nord-irlandès, signat el 1998
* Associació de Futbol de Ghana (del seu nom en anglès Ghana Football Association), màxim organisme rector del futbol a Ghana
* Federació de Futbol de Gàmbia (del seu nom en anglès Gambia Football Association), màxim organisme rector del futbol a Gàmbia
* Associació de Futbol de Gibraltar (del seu nom en anglès Gibraltar Football Association), màxim organisme rector del futbol a Gibraltar
* Associació de Futbol de Grenada (del seu nom en anglès Grenada Football Association), màxim organisme rector del futbol a Grenada
* Associació de Futbol de Guam (del seu nom en anglès Guam Football Association), màxim organisme rector del futbol a Guam
* Agrupament de sòl agrícola (del seu nom en francès Groupement Foncier Agricole), societat civil pròpia del sector agrícola de França
* GFA Basic (de l'acrònim en alemany Gesellschaft Für Automatisierung), versió del BASIC desenvolupat per a Atari ST
# Dulgubnis

Els dulgubnis (en llatí Dulgubnii, en grec antic Δουλγούμνιοι) eren un poble germànic que segons Tàcit vivien al sud o sud-oest dels angrivaris, però segons Claudi Ptolemeu vivien a la riba dreta del Weser. La discrepància sens dubte respon a les migracions d'aquestes tribus, que en èpoques diferents ocupaven llocs diferents.
Segons el relat de Tàcit, els caucs al seu temps vivien a la costa de Germània i s'estenien fins a les terres dels queruscs i dels cats, que eren veïns dels dulgubnis a l'est.

## Referències

* ↑ P. C. Tàcit, 1926, p. 148.
* ↑ Smith, William (ed.). «Dulgibini». Dictionary of Greek and Roman Geography (1854). [Consulta: 31 juliol 2021].

## Bibliografia

* P. C. Tàcit. Obres menors: Diàleg dels oradors. Agrícola. Germània. Fundació Bernat Metge, 1926. ISBN 978-84-7225-923-2.
# Dulia

La dulia, en la teologia catòlica, és la veneració o culte religiós que es dona als àngels o als sants.
Segons Tomàs d'Aquino la dulia és diferent de la latria o adoració a Déu, en el sentit que la primera es dirigeix a uns éssers personals i la segona a Déu. També es diferencia de la hiperdulia o veneració a la Mare de Déu, i la protodulía o veneració al patriarca sant Josep.

## Referències

* ↑ Cross, E.A.. The Oxford Dictionary of the Christian Church, Third Edition. Oxford University Press, 1997, p. 513.
* ↑ Richardson, Alan; Bowden, John. The Westminster Dictionary of Christian Theology. Westminster John Knox Press, 1983, p. 114.
* ↑ Francisco de Paula Mellado. Enciclopedia moderna: Diccionario universal de literatura, ciencias, artes, agricultura, industria y comercio. Establecimiento Tipográfico de Mellado, 1852, p. 3–.
# Diòcesi de Tigimma

La diòcesi de Tigimma (en llatí: Dioecesis Tigimmensis) és una seu suprimida i actualment seu titular de l'Església catòlica.

## Història

Tigimma, força identificable amb Souk-El-Djemma, Djemâa a l'actual Tunísia, és una antiga seu episcopal de la província romana de l'Àfrica Proconsular, sufragània de l'arxidiòcesi de Cartago.
Són tres els bisbes documentats de Tigimma. En la conferència de Cartago de 411, que va veure reunits els bisbes catòlics i donatistes a l'Àfrica romana, hi va prendre part el catòlic Rogacià i el donatista Victorià. Nabigi va intervenir al Concili Cartaginès Antimonotelita de 646.
Tigimma sobreviu avui com seu bisbal titular; el bisbe titular actual és Stanislaw Dowlaszewicz Billman, bisbe auxiliar de Santa Cruz de la Sierra.

## Cronologia dels bisbes

* Rogacià † (mencionat el 411)
** Victorià † (mencionat el 411) (bisbe donatista)
* Nabigi † (mencionat el 646)

## Cronologia de bisbes titulars

* Miguel Roca Cabanellas † (20 de juliol de 1966 - 22 d'abril de 1969 succeït com a bisbe de Cartagena)
* Luciano Storero † (22 de novembre de 1969 - 1 d'octubre de 2000)
* Stanislaw Dowlaszewicz Billman, O.F.M.Conv., des del 21 de desembre de 2000

## Fonts

* (anglès) La seu titular a www.catholic-hierarchy.org
* (anglès) La seu titular a www.gcatholic.org
* (llatí) Pius Bonifacius Gams, Series episcoporum Ecclesiae Catholicae, Leipzig 1931, p. 469
* (llatí) Stefano Antonio Morcelli, Africa christiana, Volume I, Brescia 1816, p. 323
# Dècada del 600 aC
## Esdeveniments

* 605 aC - Batalla de Karkemish, entre Babilònia i Egipte a l'actual Síria.
* 600 aC Periandre de Corint construeix el Diolkos, que permetia als vaixells travessar per terra l'Istme de Corint.

## Personatges importants

* 604 aC - Neix Nabucodonosor II el Gran, rei de Babilònia. (Mort el 562 aC)

## Referències

* ↑ Williams, Charles K.; Bookidis, Nancy. Corinth, the Centenary, 1896-1996 (en anglès). ASCSA, 2003, p.137. ISBN 0876610203.
# Galícia (desambiguació)

«Galícia» té aquests significats:
* Galicia (gallec) o Galícia (català), país de la península Ibèrica, constituït com a comunitat autònoma d'Espanya
* Galítsia, regió de l'Europa Central, dividida entre Polònia i Ucraïna
* Galicia (revista), revista il·lustrada d'aparició quinzenal que es començà a publicar a Madrid el 1906
* Deportivo Galicia Fútbol Club, club de futbol veneçolà de la ciutat de Maracay
* Galicia Ceibe-OLN, organització independentista d'esquerra impulsada pel Partido Galego do Proletariado el 1980 com al seu front d'actuació política
* Vuelta a Galicia, cursa ciclista per etapes que es disputà per les carreteres de Galícia entre 1933 i el 2000